Varnių tiltas

Varnių tiltas – tiltas per Nerį Kaune, jungiantis Vilijampolę ir Žaliakalnį. Pastatytas 1983 m.

Tilto ilgis – 328.0 m (su prietilčiais), plotis – 26.4 m, iš kurių 21.0 m skirtas šešių eismo juostų automobilinio transporto važiuojamajai daliai. Šalitilčiai įrengti pėsčiųjų ir dviračių eismui. Yra nutiestas troleibusų tinklas.

Tarpukariu Vilijampolę ir Žaliakalnį jungė Eigulių tiltas.

Tilto konstrukcija 
Statinys projektuotas remiantis 1962 metų normomis, H-30 ir HK-80. Tilto gelžbetoninę, nekarpytąją, sijinę perdangą sudaro keturios dėžinio skerspjūvio sijos. Kiekviną sija sudaryta iš 134 atskirų gelžbetoninių blokų pervertų ir sutemptų įtempiamąją armatūra. Atstumai tarp sijų – 3.15 m + 4.10 m + 3.15 m. Ramtai (krantinės atramos) – gelžbetonio masyvo, užpiltiniai (2vnt). Taurai (tarpinės atramos) – gelžbetoninio masyvo (4 vnt). Perdanga atremta and 48-ių vienetų atraminių guolių (guminiai lizdinio slystamojo tipo), įrengti du atvirojo tipo deformaciniai pjūviai (perdengti plaukiojančiais lakštais). Tilto perdangos formulė – 57,5 m + 86.0 m + 74.0 m + 60.0 m + 41.5 m.

Šaltiniai 

Tiltai per Nerį
Kauno tiltai
Vilijampolė
Lietuvos sijiniai tiltai